

**KLAIPĖDOS UNIVERSITETO SENATAS**

**NUTARIMAS**

**DĖL KLAIPĖDOS UNIVERSITETO DĖSTYTOJŲ IR MOKSLO DARBUOTOJŲ PAREIGYBIŲ KVALIFIKACINIŲ REIKALAVIMŲ, ATESTAVIMO IR KONKURSŲ PAREIGOMS EITI TVARKOS APRAŠO, PATVIRTINTO SENATO 2024 M. VASARIO 1 D. NUTARIMU NR. 11–22, PATAISŲ IR PAPILDYMO PATVIRTINIMO**

2024 m. vasario 29 d. Nr. 11-33

Klaipėda

Atsižvelgdamas į Lietuvos Respublikos mokslo ir studijų įstatymo 64, 65 ir 66 straipsnių pakeitimus (nuo 2024 m. sausio 1 d. įsigaliojanti redakcija), Lietuvos mokslo tarybos pirmininko 2023 m. birželio 29 d. įsakymą Nr. V-352 „Dėl Mokslo ir studijų institucijų tyrėjų karjeros pakopų privalomų kompetencijų aprašo patvirtinimo“, Klaipėdos universiteto senatas n u t a r i a:

1. Patvirtinti Klaipėdos universiteto dėstytojų ir mokslo darbuotojų pareigybių kvalifikacinių reikalavimų, atestavimo ir konkursų pareigoms eiti tvarkos aprašo, patvirtinto Senato 2024 m. vasario 1 d. nutarimu Nr. 11–22, pataisas ir papildymus:
   1. 2 skyriuje „Pagrindinės sąvokos ir apibrėžimai“:
2. Sąvokos „*Institucijos vykdoma programa“* apibrėžimą išdėstyti taip: *„Institucijos vykdoma programa – Universitete ar kitoje institucijoje vykdoma ilgalaikė mokslo programa. Universiteto mokslo programas tvirtinta Senatas*“;
3. Sąvokos „*Mokslinių tyrimų ir eksperimentinės plėtros (MTEP) projektai“* apibrėžimą išdėstyti taip: *„Mokslinių tyrimų ir eksperimentinės plėtros (MTEP) projektai – visų mokslo programų projektai arba sutarčių su ūkio subjektais pagrindu vykdomi projektai, kuriuos įgyvendinant sistemingai atliekamas kūrybinis darbas, kuriais siekiama pagilinti žinojimą, įskaitant žmogaus, kultūros ir visuomenės pažinimą, ir naudoti šias žinias kuriant naujus jų pritaikymo būdus. Tokie projektai apima vieną ar kelias iš šių sričių: fundamentinius mokslinius tyrimus (tyrimai, atliekami siekiant įgyti naujų žinių, dar tuo metu neturint tikslo konkrečiai panaudoti gautų rezultatų); taikomuosius mokslinius tyrimus (tyrimai, atliekami norint gauti naujų žinių, skiriami specifiniams praktiniams tikslams pasiekti arba uždaviniams spręsti); eksperimentinę plėtrą (sukauptu pažinimu grindžiama veikla, kurios tikslas – kurti naujas medžiagas, produktus ir įrenginius, diegti naujus procesus, sistemas ir paslaugas arba iš esmės tobulinti jau sukurtus ar įdiegtus).*“;
4. Papildyti sąvoka „*Pripažintas menininkas* *– kūrėjas arba meno kūrinių atlikėjas, kurio kūrybinę veiklą apibūdina menui ir kultūrai ypač reikšmingi kūriniai, įgyvendinti Lietuvoje arba (ir) užsienyje, pelnę platų visuomenės ir meno specialistų pripažinimą, įvertinti prestižinėmis tarptautinėmis arba nacionalinėmis premijomis bei kitokiais aukštais apdovanojimais, arba (ir) kuris yra išugdęs pasižymėjusių menininkų ir atitinka aukštosios mokyklos, kurioje jis siekia eiti arba eina pareigas, nustatytus reikalavimus.*“.
   1. 14 punktą išdėstyti taip: „*Senatas, Rektoriaus siūlymu, sudaro septyni narių Universiteto kvalifikacinę komisiją (Rektorius, prorektoriai (2), priėmimo komisijų pirmininkai (3) ir studentų atstovas), kuri:*“;
   2. 18 punktą išdėstyti taip: „*Šio Aprašo kvalifikaciniai reikalavimai visa apimtimi taikomi atvejais, išvardytais 17 straipsnyje, taip pat pretendentams į pareigybes, kurios Universitete sukuriamos vykdant mokslo projektus. Pretendentų eiti tokias dėstytojų ir mokslo darbuotojų pareigas, išskyrus pareigas sukurtas vykdant mokslo projektus, atitiktį kvalifikaciniams reikalavimams vertina Universiteto administracijos tarnybos, atsižvelgdama į fakulteto ar instituto, kuriame bus konkreti pareigybė, vadovo teikimą. Vertinimas vyksta remiantis pretendento pateiktais atitinkamais dokumentais (1, 3 ir 4 formos). Kai pretendentas nesutinka su administracijos tarnybų atlikto vertinimo išvada, jis gali kreiptis į atitinkamos mokslo srities Universiteto priėmimo komisiją, kuri tokiu atveju turi ne vėliau kaip per 5 darbo dienas pateikti galutinį pretendento atitikties kvalifikaciniams reikalavimams vertinimą. Atlikdama šį vertinimą, priėmimo komisija vadovaujasi šio aprašo VI skyriaus 25 ir 26 straipsniuose nurodyta tvarka.*“;
   3. 20.4 papunktyje pakeisti „*tarptautinis ekspertas*“ į „*pripažintas arba pirmaujantysis tyrėjas, dirbantis užsienio mokslo institucijoje*“;
   4. Punktus 58.3.2, 59.3.2, 60.3.2, 66.1, 78.2.3, 79.2.3, 80.3.2, 83.3, 98.3.2, 99.3.2, 100.3.2, 105.2.1 išdėstyti taip: „*vadovavo pirmosios ir (ar) antrosios studijų pakopų studentų baigiamiesiems darbams;*“;
   5. Išbraukti punktus 57.3.5, 57.3.7, 58.2.5, 58.2.7, 59.3.7, 60.2.6, 77.3.5, 77.3.7, 78.2.5, 78.2.7, 79.3.7, 80.2.6, 93.3.5, 97.3.7, 98.2.5, 98.2.7, 99.3.7, 100.2.6 bei pakeisti papunkčių numeraciją.
   6. 58.3, 59.4, 60.3, 77.4, 78.3, 79.4, 80.3, 97.3.10, 98.2.9, 99.4, 100.3 punktus išdėstyti taip atitinkamai pakeičiant punktų numeraciją: „*Įvykdė bent vieną iš šių reikalavimų: 58.3.1.būdamas ekspertu, komisijos (kolegijos ar komiteto) ar kito kolegialaus organo nariu, dalyvauja formuojant valstybinę politiką savo profesinės veiklos ir (ar) švietimo politikos srityje; 58.3.2. skaitė pranešimus nacionalinėse mokslinėse konferencijose ir (ar) dalyvavo mokslo populiarinimo veikloje; 58.3.3. dalyvavo įgyvendinant institucines ir (ar) tarpinstitucines studijų plėtros iniciatyvas Lietuvoje ir (ar) užsienyje;*“
   7. Papildyti nauju skyriumi „*14. MENO SRITIES DĖSTYTOJŲ PAREIGYBIŲ KVALIFIKACINIAI REIKALAVIMAI*“ bei atitinkamai 120-131 punktais, kurie pateikti šio nutarimo priede – aktualioje aprašo redakcijoje;
   8. Punktuose 75, 76, 111, 115, 116, 129 išbraukti žodį „*Konkurse*“;
   9. 63.3., 83.3., 103.3 punktus išdėstyti taip: „*vadovavo pirmosios ir (ar) antrosios studijų pakopų studentų baigiamiesiems darbams ir (ar) studentų mokslinei veiklai‘*;
   10. Pataisyti 1 ir 2 formas, pateiktas šio nutarimo priede – aktualioje aprašo redakcijoje.
5. Patvirtinti Klaipėdos universiteto dėstytojų ir mokslo darbuotojų pareigybių kvalifikacinių reikalavimų, atestavimo ir konkursų pareigoms eiti tvarkos aprašo aktualią redakciją, galiojančią nuo 2024 m. kovo 1 d. (pridedama).

Senato pirmininkas prof. dr. Vaidutis Laurėnas